Paġna L-attivitajiet kummerċjali tal-impriżi kkonċernati huma: Il-Kummissjoni tistieden lill-partijiet terzi interessati sabiex iressqu l-kummenti li jista' jkollhom dwar l-operazzjoni proposta lill-Kummissjoni. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. L-osservazzjonijiet jistgħu jintbagħtu lill-Kummissjoni bil-faks (+32 22964301), bil-posta elettronika lil COMP-MERGER-REGISTRY@ec.europa.eu jew bil-posta, bir-referenza M.8554 — CIC/Logicor Business, fl-indirizz li ġej: Klassi 1.6. Frott, ħaxix u ċereali, friski jew ipproċessati Meta toħroġ għall-bejgħ, il-"Lenticchia di Altamura" għandu jkollha l-karatteristiċi li ġejjin: Fl-għads imnixxef ma trid tidher ebda varjazzjoni fil-kulur u fid-dehra ta' barra b'mod tali li jiġu affettwati l-karatteristiċi, b'tolleranza ġenerali ta' 1,5 % ta': għads maqsum, imtebba', infettat mid-dud jew b'difetti fil-kulur. Huwa permess li sa mhux aktar minn 1,5 % ta' prodott niexef jista' ma jissodisfax il-kriterji tad-daqs. Meta jitqiegħed fis-suq irid ikun tajjeb għall-konsum mill-bniedem. Il-fażijiet taż-żrigħ, tal-koltivazzjoni, tal-ħsad u tad-diżinfettazzjoni (li trid issir fi żmien 24 siegħa mill-ħsad biex tiġi kkontrollata l-ħsara mid-dud), iridu jsiru fit-territorju ddefinit fil-punt 4. Il-"Lenticchia di Altamura" trid tiġi ppreżentata lill-konsumatur għall-konsum bħala ikel f'pakketti ta' mhux aktar minn 10 kg, skont il-leġiżlazzjoni fis-seħħ, b'mod li jibqgħu ggarantiti l-karatteristiċi organolettiċi tal-prodott u li jibqa' bnin. Għal tranżazzjonijiet kummerċjali bl-ingrossa biss, il-prodott jista' jiġi ppakkjat fi xkejjer kbar ta' 3 tunnellati jew fi xkejjer ta' mhux iktar minn 25 kg tajbin għall-prodotti tal-ikel. B'karattri stampati b'mod ċar u li jinqara, barra mis-simbolu grafiku Ewropew u t-tagħrif korrispondenti skont kif mitlub mil-liġi, il-pakkett irid ikollu fuq it-tikketta l-indikazzjonijiet ulterjuri li ġejjin: l-isem, l-isem tal-kumpanija, l-indirizz tal-impriża tal-produzzjoni jew tal-imballaġġ. Tista' tintuża marka privata kemm-il darba ma tkunx tqarraq bil-konsumatur u tkun permessa mil-liġi fis-seħħ. Il-pakkett irid ikollu wkoll il-logo tad-ditta kif deskritt hawn taħt. Il-logo tal-isem Lenticchia di Altamura IGP jikkonsisti minn 19-il għadsa stilizzata ta' daqs li jvarja, imqassma b'ċertu proporzjon skont id-daqs u l-pożizzjoni tal-muniċipji li jinsabu fiż-żona ta' produzzjoni. Dan il-logo jinsab fuq il-kliem "Lenticchia di Altamura IGP", imqassam fuq tliet linji b'ċertu proporzjon li jenfasizza l-kelma Altamura li tinsab fil-linja tan-nofs. Il-kitba u l-għads stilizzat jinsabu fuq sfond abjad tond mingħajr bordura ta' daqs minimu ta' 25 mm. It-tipa tal-kitba hija Pluto bold u l-kulur tal-għads stilizzat, kif ukoll tal-kitba, huwa Pantone 582. Kodiċijiet tal-kulur: Għads u kitba: Pantone 582 Dejjem skont id-daqs minimu rrakkomandat, il-logo jista' jiġi adattat skont l-użu mixtieq u jista' wkoll jiġi stampat mingħajr kulur jekk ikun meħtieġ. Iż-żona ta' produzzjoni tal-"Lenticchia di Altamura", li tinkludi ż-żona ta' Altamura u l-artijiet ġirien tal-Murgia Barese u tal-Fossa Bradanica (jew Fossa Pre-Murgiana), hija kkaraterizzata minn klima mediterranja, bi xtiewi mhux kesħin ħafna u sjuf sħan u mingħajr xita. Kull sena tagħmel madwar 604 millimetri xita. L-inqas li tagħmel xita huwa fix-xahar ta' Lulju filwaqt li tagħmel l-aktar fix-xhur ta' Novembru u Diċembru. Għal dawk li huma temperaturi medji ta' kull xahar fiż-żona ġeografika kkonċernata, it-temperaturi minimi jistgħu jinżlu sa taħt iż-żero fix-xahar ta' Jannar, filwaqt li t-temperaturi massimi jistgħu jilħqu 40 °C fix-xhur ta' Lulju u Awwissu. It-temperatura medja ta' kull sena hija ta' 15 °C. Il-ħamrija li hija ġeneralment fonda u ta' konsistenza medja għandha struttura tajba u xxaqleb lejn it-tafli. Fiha ħafna sustanzi organiċi u nitroġenu, b'livelli għoljin ta' ġir u pH bejn 7,6 u 8. Ir-rabta kawżali bejn il-"Lenticchia di Altamura" u ż-żona ta' produzzjoni, abbażi tal-karatteristiċi taż-żona ġeografika demarkata, tirriżulta f'kontenut minimu ta' proteina u kwantità minima ta' ħadid li huma ogħla milli fl-istess varjetajiet ta' għads li jinsabu fis-suq. L-artijiet li fihom ħafna ġir bħal dawk taż-żona ta' produzzjoni tal-"Lenticchia di Altamura" ġeneralment għandhom ħafna ħadid li jinħall fil-ħamrija meta jsib ċertu kundizzjonijiet. Fost l-aktar importanti minn dawn hija dik tal-pH. F'artijiet b'pH għoli ta' bejn 8 u 10, il-ġir filfatt għandu tendenza li jingħaqad mal-ħadid mingħajr ma jinħall u għalhekk ma jintlaħaqx mill-pjanti. L-artijiet taż-żona fejn issir il-produzzjoni tal-"Lenticchia di Altamura" għandhom pH ta' bejn 7,6 u 8, u bis-saħħa ta' dan, il-pjanti tal-"Lenticchia di Altamura" jilħqu l-ħadid maħlul fl-ilma. Għaldaqstant, il-kwantità ta' dan il-mikroelement importanti fil-"Lenticchia di Altamura" hija ogħla minn dik tal-istess varjetajiet ta' għads imkabbra lil hinn miż-żona. Il-ħadid jiffavorixxi l-produzzjoni tal-emoglobina u taċ-ċelluli ħomor tad-demm: billi jiżgura ossiġenazzjoni tajba taċ-ċelluli tal-ġisem u jiggarantixxi l-enerġija u l-iżvilupp ibbilanċjat tal-ġisem fis-sħiħ. Huwa ta' stimolu għall-fwied, għall-milsa, għall-imsaren u għall-mudullun. Barra minn dan, il-ħadid huwa fondamentali għan-newrotrażmettituri bħas-serotonina u d-dopamina, jipproteġi kontra l-mard, huwa utli kontra l-istress u huwa indispensabbli biex is-sistema tal-immunità tinżamm effiċjenti. Tul is-snin, il-"Lenticchia di Altamura" kisbet fama kbira fit-territorju nazzjonali u ġew reġistrati żidiet kbar fil-livell kummerċjali. (it-tieni subparagrafu tal-Artikolu 6(1), ta' dan ir-Regolament) It-test sħiħ tal-ispeċifikazzjoni tal-prodott jinsab fuq is-sit web li ġej: billi żżur il-paġna uffiċjali tal-Ministeru tal-Politika Agrikola, Alimentari u l-Forestrija (www.politicheagricole.it) u tagħfas fuq "Prodotti DOP IGP" (fin-naħa ta' fuq fil-lemin tal-iskrin), u wara fuq "Prodotti DOP IGP STG" (fil-ġenb, fuq in-naħa tax-xellug tal-iskrin) u fl-aħħar tagħfas fuq "Disciplinari di Produzione all'esame dell'UE". Il-Greċja Klassi 2.3. Ħobż, għaġina, kejkijiet, oġġetti tal-ħelu, gallettini u oġġetti oħrajn tal-furnar L-isem "Melekouni" għandu l-għeruq tiegħu fil-Greċja tal-qedem u ġej mill-kelmiet "meli" [honey] u "kounní", li tfisser "żerriegħa" bid-djalett Rodi. Dan jiżen bejn 10 g u 70 g. "Melekouni" huwa magħmul tradizzjonalment bl-użu tal-ingredjenti li ġejjin: għasel (minimu ta' 40 % tal-piż nett) ġunġlien (minimu ta' 40 % tal-piż nett) lewż (1,5-10 % tal-piż nett) ħwawar (kannella u/jew noċemuskata u/jew imsiemer tal-qronfol u/jew kosbor) mhux obbligatorju, qxur u/jew meraq taċ-ċitru (normalment larinġ u/jew bergamott u/jew lumi u/jew larinġ tal-bakkaljaw) L-għasel irid jkollu l-karatteristiċi preskritti mil-leġiżlazzjoni rilevanti fis-seħħ. Il-ġunġlien irid ikun mhux imqaxxar u nkaljat. Il-lewż irid ikun inkaljat. Il-ħwawar użati jridu jkunu bbilanċjati tajjeb mal-bqija tat-taħlita u l-ebda aroma unika ma għandha tiddomina fil-prodott finali. L-istadji kolha tal-produzzjoni tal-"Melekouni" għandhom isiru fiż-żona ġeografika ddefinita fil-Punt 4, mit-tisħin u t-taħlit flimkien tal-ingredjenti għat-tkessiħ, l-ikkumpressar u l-iffurmar tat-taħlita fuq superfiċi tajba. Il-"Melekouni" huwa kkummerċjalizzat b'mod sħiħ kif inhu, fl-imballaġġ oriġinali tiegħu u ma jgħaddi minn l-ebda pproċessar addizzjonali ieħor qabel id-distribuzzjoni finali. Għandu jinqata' u jiġi ppakkjat fil-post fejn ikun magħmul, għaliex il-ħin tat-trasport u t-tibdiliet fit-temperatura jibdlu l-karatteristiċi tiegħu, bil-problema ewlenija tkun żieda fil-kontenut tal-umdità tat-taħlita li tagħmilha diffiċli li dan jiġi ffurmat u jinqata'. Irrispettivament mill-preżentazzjoni kummerċjali, il-kelmiet li ġejjin għandhom ikunu fuq it-tikkettar: "Melekouni – Indikazzjoni Ġeografika Protetta" jew "Melekouni IĠP". Iż-żona ġeografika definita għall-produzzjoni tal-"Melekouni" hija l-gżira ta' Rodi, li qiegħda fil-prefettura ta' Dodecanese fir-reġjun tal-Eġew tan-Nofsinhar. Ir-rabta bejn il-"Melekouni" u ż-żona ġeografika ġejja mir-reputazzjoni tal-prodott. Hemm tradizzjoni b'saħħitha li torbot il-"Melekouni" mal-gżira ta' Rodi li tmur lura ħafna sekli. Miż-żminijiet tal-qedem kien ħelu lokali tradizzjonali offrut bħala xi ħaġa tajba f'tiġijiet, magħmudiji u avvenimenti soċjali oħrajn. Il-mod li bih il-"Melekouni" kien ippreżentat f'ċerti villaġġi wara ċerimonja ta' tieġ kien tipiku. Dan kien jitqiegħed f'dixx tal-ħami kbir, maqtugħ f'biċċiet b'imgħarfa u offrut lill-mistednin. Il-"Melekouni" huwa ppreparat bl-użu tal-metodu tradizzjonali li ġie kkonsolidat minn għarfien li mexa minn ġenerazzjoni għal oħra. Pereżempju: it-tul tal-ħin u temperatura li biha għandu jissaħħan l-għasel taffettwa kif il-prodott "joqgħod" (u jiddependi fuq il-kundizzjonijiet tat-temp li jkunu dominanti fil-waqt li jsir il-"Melekouni", bħal umdità u t-temperatura atmosferika), il-ħin u t-temperatura tat-trattament bis-sħana tal-ġunġlien (għandu jkun mixwi b'mod uniformi waqt li jitħawwad), it-temperatura tal-ġunġlien meta dan jiżdied mal-għasel, kemm it-taħlita hija kkumpressata, li jagħtiha l-koeżjoni rekwiżita u l-imballaġġ immedjat li jevita li l-prodott jieħu umdità żejda (li tnaqqas il-kwalità u d-data ta' skadenza). Il-"Melekouni" għandu l-karatteristiċi speċifiċi li ġejjin: il-konsistenza tiegħu hija ratba u flessibbli iżda ma tinkisirx għandu konsistenza elastika, li ma twaħħalx u soda għandu togħma ta' għasel, ġunġlien mhux imqaxxar mixwi, lewż mixwi u l-aroma speċifika tal-qxur/meraq taċ-ċitru u ħwawar użati huwa f'forma ta' djamant Il-"Melekouni" huwa differenti minn prodotti oħrajn simili għaliex jintuża biss l-għasel u mhux sustanzi li jagħtu l-ħlewwa li ta' spiss huma użati fi prodotti simili. Ir-reputazzjoni tal-prodott hija kkonfermata minn għadd kbir ta' referenzi li jmorru lura sal-antikità, f'reġistri, pubblikazzjonijiet, gwidi kulinarji, artikli u kitbiet fl-istampa u l-midja onlajn, u f'għadd ta' avvenimenti organizzati sabiex jippromwovu prodotti lokali tradizzjonali. Ilu l-ispeċjalità ewlenija fit-tiġijiet f'Rodi minn żminijiet il-qedem u huwa magħmul bil-mod tradizzjonali fi ħwienet u djar lokali. L-isem "Melekouni" ġej mid-djalett ta' Rodi, għaliex il-kelma "kounní" (mill-kelma Griega tal-qedem Kókkos-Kounní) tintuża fiż-żona biex tirreferi għal żerriegħa (f'dan il-każ ġunġliena), iż-żerriegħa żgħira ġol-frotta tal-pjanta tal-ġunġlien, u l-kelma "meli" [għasel]. Sabiex tkun aktar sempliċi tinkiteb "Melekouni" minflok "Melekounni". L-isem "Melekouni" jintuża ħafna f'ambiti kummerċjali u fit-taħdit ta' kuljum. "Lexilogion tis dimodous Rodiakis Dialektou" [Glossarju ta' djalett vernakolari ta' Rodi] jgħid li "Ħelu magħmul mill-għasel u ġunġlien inkaljat huwa l-ispeċjalità uffiċjali f'tiġijiet u festivals tal-villaġġ u jintbagħat bħala tħabbira ta' tieġ lil ħbieb u qraba li ma jistgħux jattendu, bħall-perlini fl-ibliet" (Konstantinidis, 2002). "Paradosiaki Melissokomia Aigaiou" [Trobbija tan-naħal tradizzjonali fl-Eġew] (Chondros, 2016), ktieb ippubblikat mill-Assoċjazzjoni tat-Trobbija tan-Naħal ta' Rodi, "I Kipseli", jgħid li Rodi għandha ħafna ħlewwiet ibbażati fuq l-għasel, inkluż il-"Melekouni". Dawn il-ħlewwiet oriġinaw fil-Greċja tal-qedem u ilhom magħrufin minn żmien Omeru. Eroditu (484-426 QK) jsemmi tip ta' ħelu simili għall-"Melekouni". Il-ktieb tal-Assoċjazzjoni tat-Trobbija tan-Naħal ta' Rodi jagħmel ħafna referenzi għall-"Melekouni", u jgħid, inter alia, li drawwiet li jinvolvu l-"Melekouni" kienu karatteristika tad-drawwiet tat-tieġ tal-gżira. Speċifikament, fiż-żona ta' Maritsá, il-Ġimgħa filgħaxija – qabel it-tieġ – il-ġenituri tal-għarusa u l-għarus imorru minn dar għal dar u jistiednu l-qraba sabiex jiġu u jgħinu jippreparaw il-"Melekouni" billi jgħajtu "ejjew agħmlu l-melekouni!". Il-qraba jġibu l-ingredjenti (ġunġlien, għasel) u meta jippreparawhom (xiwi, taħlit flimkien) isajru t-taħlita bl-għajnuna ta' xi ħadd tas-sengħa. Imbagħad jieklu ftit mill-"Melekouni" li jkunu għamlu u jżommu l-bqija għat-tieġ. Villaġġi oħrajn kellhom din id-drawwa wkoll (Damatria, Kremastí, Koskinou, eċċ.). Il-ktieb "Sergiani sto xthes ton nision mas (sta chronia tis italokratias kai stis protes meta tin apeleftherosi dekaeties)" [Mixja madwar il-gżejjer tal-bieraħ (taħt ħakma Taljana u l-ewwel deċennji wara l-indipendenza)] jsemmi li "… Il-Ħamis filgħaxija meta l-melekouni u l-għaġina tal-ħobż tat-tieġ kienet tiġi ppreparata. Is-Sibt filgħaxija grupp ta' rġiel immexxija minn mużiċisti jibdew jistiednu lin-nies tal-villaġġ kollha għat-tieġ tat-tfal ta' Giorgos, … waqt li l-mużiċisti kienu jkunu mexjin madwar il-villaġġ idoqqu l-kanzunetti tat-tieġ tradizzjonali, żewġ jew tliet irġiel jidħlu kull dar u jħallu 'melekouni', ...." Fil-ktieb "Tragoudia Gamou" [kanzunetti tat-tieġien] jissemma' li f'Rodi: "Drawwa oħra kien il-melekouni tajjeb li għadu jsir sal-lum u huwa l-istedina tipika għall-avveniment tal-għerusija jew tieġ" (Boyianos, 2005). Il-"Melekouni" jidher ukoll f'"Tis Rodou o melekounnas" tieġ f'Rodi tradizzjonali drammatizzat mill-membri tal-Assoċjazzjoni Kulturali ta' Sorono "Ampernalli" (Chondros, 2016). Barra minn hekk il-"Melekouni" huwa parti mill-kolazzjon Grieg ta' Rodi. Il-kolazzjon Grieg hija inizjattiva pijuniera mnedija mill-Kamra Ellenika tal-Lukandi, li turi l-wirt kulturali u kulinarju Grieg billi torbtu man-negozju tal-lukandi Griegi. Ir-rabta bejn il-"Melekouni" u l-gżira ta' Rodi tintwera wkoll mill-fatt li l-"Melekouni" inħatar bħala munita ta' skambju (unità ta' skambju) f'Rodi, li tfisser li l-membri ta' netwerk fuq il-gżira jistgħu jiskambjaw oġġetti u servizzi mingħajr ma jużaw flus. L-aktar rikonoxximent uffiċjali importanti tal-prodott seħħ fil-kuntest ta' avveniment speċjali li sar f'Rodi fis-26 ta' Settembru 2010: il-preparazzjoni tal-akbar "Melekouni" fid-dinja, li ddaħħal fil-Guinness World Records bħala "L-itwal melekouni, deżerta tradizzjonali minn Rodi..." u għen sabiex ippromwova l-prodott fuq livell internazzjonali. (it-tieni subparagrafu tal-Artikolu 6(1) ta' dan ir-Regolament)
Extracted from C_280_2017.html